वरिष्ठ वकील पी चिदंबरम आरोपी बॉक्स में खड़े थे, कुर्सी की पेशकश पर दिया यह जवाब  
सफेद कमीज और धोती पहने चिदंबरम ने कोर्ट में प्रवेश किया
चिदंबरम ने मुस्कुराते हुए लोगों का हाथ जोड़कर अभिवादन किया
चिदंबरम की वकील पत्नी नलिनी भी राउस एवेन्यू कोर्ट पहुंचीं
जज के सामने आते ही चिदंबरम ने मुस्कुराते हुए लोगों का हाथ जोड़कर अभिवादन किया. उनके वकील वरिष्ठ अधिवक्ता कपिल सिब्बल और अभिषेक मनु सिंघवी ने इस मामले में डेढ़ घंटे से अधिक समय तक अपनी दलीलें पेश कीं. सीबीआई का प्रतिनिधित्व कर रहे सॉलिसिटर जनरल तुषार मेहता के साथ उनकी तीखी बहस हुई.
चिदंबरम चुपचाप आरोपी बॉक्स में दलीलों को सुनते दिखाई दिए. इस दौरान उन्हें एक कुर्सी की पेशकश की गई. इस पर उन्होंने जवाब दिया, "नहीं, धन्यवाद."
इस कार्यवाही के दौरान अदालत के बाहर बड़ी संख्या में पुलिसकर्मियों को तैनात किया गया था.

(इनपुट आईएएनएस से)